فاقو البنات بزز و ناضو فطرو مع العائلة انضمو ليهم البنات الخرين لبسو عليهم و مشاو لبيوتي سانتر .. دوزو النهار كامل تماك قادو الحالة دارت رجاء الليزر لحمها كامل و دارت لي سوان لوجها و شعرها .. من بعد قادو ليها مايك اب غامق و شعرها قادو ليها مشيطة خلاو ليها خصلات من شعرها مطلوقة .. اما إسراء دارت حتا هي مايك اب برز ليها ملامحها بشكل رائع و شعرها دارت ليه وايفي و خلاتو مطلوق .. سلوى دارت مايك اب خفيف مبغاتش تكتر و شعرها قاداتو سترايت جات زوينة .. منين سالاو جا جهاد و هشام و معاذ كلا و فسيارتو تسناوهم حتا خرجو عندهم .. خارجيبن دايريين على رجاء فايل شفاف على راسها مغطيين ليها وجها .. لقات جهاد واقف كيشوف فيها و الابتسامة مرسومة على وجهو فتح ليها الباب طلعات و ركب حتا هو .. إسراء مشات ركبات مع معاذ هي وشي بنات سلوى تبعاتها حتا هي بغات تركب معها و هو اجرها هشام ..